《泊云阳江头玩月》
明代·何景明

扁舟泊沙岸，皓月出翠岭。开窗鉴清辉，照我孤烛冷。

高林散疏光，远渚接馀景。纵横银汉回，三五玉绳耿。

弦望几更易，客行尚殊境。佳期邈山岳，端坐令人省。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。